Diagram TAS

Diagram TAS je petrologický klasifikačný diagram tých vyvretých hornín, kde sa nedá použiť klasifikácia na základe minerálneho zloženia (QAPF diagram), teda u mikrokryštalických výlevných hornín a vulkanických skiel.

Je založený na pomere celkového obsahu (v hm. percentách) oxidu kremičitého (SiO2) voči celkovému obsahu alkálií – oxid sodný (Na2O) a oxid draselný (K2O). Od tohto pomeru je odvodený aj názov diagramu (z angl.) Total Alkali Silica. Jednotlivé polia diagramu boli definované IUGS.

Súčasná verzia grafu je definovaná v práci Le Maitre a kol (1989). Klasifikácia je založená na 24 000 analýzach hornín.

Je vhodná na klasifikáciu čerstvých nezvetralých hornín. Zároveň nie je vhodné aby boli horniny alterované alebo metamorfované, pretože tieto procesy môžu mobilizovať alkálie a spôsobovať posun. Horniny bohaté na horčík a draslík nie sú vhodné na klasifikáciu pomocou tohto typu diagramu. Zároveň je potrebné rekalkulovať výsledky na 100% zvyšok bez H2O a CO2.

Referencie 

Petrológia
Diagramy